
Ven. in ChriMo Fratribus 
et in Sacro Ministerio Cottegis, 

Ecce tertio venio ad vos, V. F., quos in Christo enixa cha- 
ritate diligo, ecce tertio venio ad vos sacrae quotidianae Li- 
turgiae rationem et ordinem exhibiturus, eaqne prorsus grata 
occasione de regno Dei aliquid vobiscum collocuturus. Deus 
omnipotens et misericors servulum suum benigne pertulit, ser- 
vavit, et no per eius imbecillitatem quidpiam detrimenti San- 
ctaTaurinensisEccle8iapateretur,tum potentiae,tum pietatis 
suao praeclaram in eo ostensionem fecit : vos autem, 0. F.,in- 
desinenti zelo, collatisque viribus, et curis pro gloria Dei, ho- 
minumque salute constanter, atque strenue decjertantesinirabili 
eius providentiae obsequentes adlaborastis. Ecce tertio coram 
vobis, atque vobiscumbenedicoDeumcoeli, qui fecit nobiscum 
misericordiam suam, et coram omnibus viventibus confiteor 
illi. Vobis autem quid? Vobis de rore coeli det Dominus be- 
nedictionem, atque meamhanc sincerissimamdeprecationem, 
ut in omen auspicatissimum pro imminenti anno suscipiatis, 
rogo. Quoniam vero vos alloquendo ipsum, si Deus dederit, 
sum inchoaturus , quae de praestantia Officii Divini, deque 
studio illud quotidie digne ct utiliter recitandi anno elapso, 
ne nimius evaderem, praeternusi sollicite vobis enuncio. De 
re gravissima, prorsus sancta,quam in animo, et in cordc, et 
in votis quotidie vobis alte inesse pronunciatis, quautum pcr 

exiguas vires licuit,accurate agere suui adnisus, vobis, quaeso, 
sermo meus arrideat, atque ita arrideat, ut eum non modo 
humaniter accipere, sed et integre et attente legere non dedi- 
gnemini. 

Quam praeclara, quam praestans, 0. F., Divinum Officium 
Deum adorandi, ac laudandi, Deum precandi, ac supplicandi 
ratio ! Quam opportuna et efficax ad omnis boni salutaris 
effectus consequendos ! Et quam merito Ecclesiae viris in 
sacris Ordinibus constitutis de praecepto imposita! De prae- 
cepto quidem, ut enim D. Carolus adnotat, ubi de canonicis 
horis in sacris canonibus agitur, sic dicitur, praecipimus di- 
stricie, et in virtute sanctae obedientiac, ut Divinum Officium 
quantum Deus dederit, devote, et studiose persolvatur. Quae 
autem protinus suis de clerO addebat sanctus Antistes, ve- 
strum Frater amantissimus addo et ego, vos qui estis theolopi 
scitis quatn verba illa vim habeant: praccipimus, ei districte, 
et in virtute sanctae obcdientiac. 

Ecquid, Fratres, Divinum Officium? Quao eius, ut ita di- 
oam, elementa? Quac partes, quibus coalescit, quorum voca- 
bulis pronuntiatur ? Cuius nam nomine, quorum uniti con- 
sortio, atquo suffulti suffragiis illud Deo 0. M. persolvimus ? 
Singulis attendamus. 

Davidis psalmi, a quibus psalmodiae vocabulum, eius, ac 
prophetarum cantici, carmina scripturarum primam teluti 
. ac praecipuam Divini officii partem constituunt. Principa- 
liora utriusquc Foederis hislorica fragmenta psalmis inter- 
texta eos mirum in modum intersecant, et intexunt. llla 
autem fragmenta potissimum delecta, et inserta, in quibus 
grandiora Divinae tum sapientiae, tum potentiae, tum bo- 
nitatis erga humanum genus opera, ac veluti monumenta 
per divinitus afflatos auctores descripta mirifice emicant. 
In iis ea potissimum, quae mirabilem Divinae providen- 
tiao aeconomiam erga electum populum exhibcnt, atque 
ea speciatim ex utroque Testamento capita, et loca excer- 
pta, atque suis tcmporibus horis canonicis interiecta, quae 

nostrac Reparationis per Divini Verbi mysteria aut in ante- 
cessum praenunciata per prophetas, aut per evangelistas 
post eventum historice descripta portentosum opus referunt. 
Quotidie in Divino Officio brevis aliqua evangelica lectio san- 
ctorum Ecclesiae Patrum sapientissimis, ac saepe etiam ele- 
gantissimis commentariis aut enucleata, aut exposita. Hinc et 
verba, sententiae, eloquia, quibus Divinum officium constat, 
contexitur, verba, sententiae, eloquia maximaex parte Hagio- 
graphorura sunt aut ad litteram ex libris biblicis exarata, aut 
ab Ecclesia in antiphonis, versiculis, capitulis diversimode, ac 
perbelle adinstar optimi vermiculati emblematis concinnata. 

Quam praestans, V. F., Deum adorandi atque laudandi ratio, 
qua ipsum sedentem super solium excelsum et elevatum, eius 
maiestatem, eius ineffabilia attributa, eius infinitas perfectio- 
nes, ipsius tum ad intra, tum ad extra actiones, inscrutabilia, 
divinissima illius mysteriapcr accuratissima, sublimia, grandia 
Hagiographorum verba, et eloquia in illius laudem, et glo- 
riani celebramus, atque benedicimus ! 

Quid est autem orando principaliora Dei opera commemo- 
rarc, creationis opus immensum, humanae reparationis My- 
sterium Divinae pietatis trophaeum insigne, cetera eius po- 
tentiae prodigia, nisi ipsum in suis operibus benedicere? 
Quae Dei sublimia opera narratione historica in prosaicis li- 
bris descripta legimus, ea in Davidicis psalmis emphatice, 
eleganter ad modum oratoriae, aut poeticae narrationis di- 
viuitus exarata Deo solemniter decantamus : Quis sublimio- 
rem, dignioremve Dei adorandi, atque in aeternum laudandi 
modum excogitare poterit? Quia per oblationem Eucharisti- 
cam rerum omnium sensibilium excellentissimam Deo in la- 
treuticam adorationem offerimus, omnium excollentissimum 
Sacrificium Eucharistiam agnoscimus ac profitemur ; quoniani 
opera Dei mirabilia per sacras horas in eius laudem convcr- 
timus, nonne earum digna recitatione Deum sacrificio laudis, 
ut nobis est iu praecepto, omniura optimo honorificamus ? 

Cuius autcm nomine talis oratio? Non nostro sane exiguo, 

atque pauperculo, sed et in privata recitatione, nomine Ec- 
clesiao totius, sponsae scilicet Agni immaculati, Ecclesiae 
quam sibi Christus suo sanguine acquisivit, quam adeo dilexit, 
et diligit. Quasi pastores ovibus, quasi patres filiis circumse- 
pti, iis divinae praesentiae donum adprecantes, atque ab 
ipsis vicissim pari omine salutati quam digno, atque magnifico 
veluti apparatu, quodque satius est, ipsi accepto Deum quoti- 
die precamur? At parum nobis est in militanti, et cum mili- 
tanti Ecclesia Deum Omnipotentem collaudare, quasi nos pi- 
geat in terra incedere, per quotidianao psalmodiae officium 
fere in aera levamur, almae Sionis aemuli, quae coelitum 
semper resultat laudibus, illis canentibus adiungi nitimur, 
iisque veluti admixti Regem Coelorum, et Dominum domi- 
nantium alternantes atque melos dantes vocibus adorare con- 
tendimus. Et quoniam non aliis verbis, aut eloquiis utimur, 
sed per ipsissima corum verba, elogia, canticos et carmina in 
Divino officio Domino benedicimus, qua ratione Caelites no- 
stram dedignarentur societatem? Cuius vero praestantiae, 
ac meriti oratio Caelitum meritis, et sanctitate nobilis ? 
At ipsos quoque Angelos et Archangelos, Sanctos, coronas 
de virginitate candidas, vel de passione purpureas gestantes 
Horis canonicis veneramur eorum merita recolentes , fre- 
quentissime sanctorum omnium Reginam speciali cultu, ac 
veneratione prosequimur : quid hoc est, DiL, nisi Deum in 
Sanctis suis mirabilem praedicare et extollere, nisi prodi- 
gia, gratiae, quae omnium splendidissima sunt iterum, atquo 
iterum in laudem, et eius honorem celcbrare ? 

Quis vero nostrum Orationum, quibus horae singulae con- 
cluduntur praestantiam, concinnitatem, genium, ut ita dicam, 
non miretur, in quibus brevissimo verborum circulo nunc Di- 
vini8 attributis, nunc beatorum meritis praememoratis omni- 
gena beneficia implorantur ? 

Quae demum singulis anni temporibus, singulis diei horis 
nobis in ordine naturali Creator Omnipotens bona contulerit, 
et quae nobis imploranda maneant, opportune nobis horae 

ipsae commemorant ; quod yero opportunius, quae graviora 
diversis horis pro nobis Christus tormenta protulerit iuxta 
notissimos versus in mentem quotidie reducunt. 

Matutina ligat Christum, qui crimina purgat , 
Prima replet sputis, censum dat Tertia mortis , 
Sexto Cruci nectit, latus eius Nona bipartit , 
Vcspera deponit, tumulo complela reponit. 

Atquo haec utinam illud efficiant, ut grati animi ergo, atque 
ad eorum memoriam pressius, et utilius celebrandam, quan- 
tum liceat suo ordine, atque horis propriis orationem adeo 
ex omni aspectu praestantem persolvamus. 

Praestantiae Divini Officii par opportunitas et efficacia ad 
quaelibet impetranda Divinae tum potentiae, tum effusissimae 
bonitatis beneficia. Ex praeiactis id sponte dimanat. Ecquis 
preces vivaciores, quis formulas Deum deprecandi praestan- 
tiores vel iis efficaciores condere, vel tantum excogitare po- 
tuorit, quibus prophetae, quibus divini scriptores, quibus 
David, quibus Redemptor orare consueverunt, ac dona quaeli- 
bet implorare ? Ipsissimis eorum verbis Deum in horis cano- 
nicis exoramus, atque eorum affectibus deprecamur. Decen- 
tia, quod adeo interest, ore ipso Hagiographorum indubitan- 
ter petimus, ex instituto Ecclesiae petimus eiusque nomine, uti 
superius advertimus, imploramus. Ad id, ut quod exiguis no- 
stris meritis non valemus BeatissimaeDei Genitricis patrocinio, 
Sanctorum multiplicato piissimo interventu consequamur, 
eorum quotidie memoriam recolimus, corum opem piissimam 
invocamu8. Tot praesidiis communitam precem,quis non effi- 
cacissiraam reputaverit? Urgcat nos, F. D., Christi charitas, 
urgeat nos proximi dilectio, eiusque salutis zelus, gaudobi- 
mus, iterum dico gauicj)imus adeo salutaris officii nos fuisse 
a Dco ministros constitittos ; nil praetermittendum curabimus 
ut de gloria Dei, de hominum salute tam officaci praesidio 
optime mereamur. 

Verum nonnullos adhuc, V. F., si oportuerit pausa inter- 

iocta, quotidianac psalraodiae salutares effectus attingamus. 
Per eam, ut innuimus, integram fere utriusque foederis histo- 
riam intra annura recolimus, grandioraDeioperaetprodigia, 
quibus vera religio innititur, ac demonstratur, reparationis 
opus, atque mysteria in mentem revocantur, quodque adeo 
interest, sanctorum Ecclesiae patrum verbis accuratissime ex- 
posita, ac definita : psalmi, ac sapientiales libri, illi scilicet 
omnium virtutum, sublimium moralium axiomatum uberrimi 
fontes, evangelici textus, morales patrum sermones quotidie 
alternatim veluti, psallentis menti occurrunt, seseque sistunt. 
Quam salutaris opportuna, mira prorsus Ecclesiae institutio, 
ne sacerdotes, cuius labia scientiam tam necessario custodire 
debent, ab ea paulatim excidant, ac summo omnium malo 
quamprimum sufficienti careant dogmatum, ac morura sa- 
pientia l Proh sancta et salubris institutio, qua sancti mini- 
stri Domini si scientiam custodierint sapientiores fiant! At- 
tenta Divini officii quotidiana recitatione talem sibi thesau- 
rum. dicam practicum, rerum, verborum, sententiarum, axio* 
matum divinorum efformabit sacerdos, ut eo mirabiliter quasi 
naturali, atque spontaneo eloquio uti valeat in concionibus, in 
tribunali poenitentiae, ad aegrotantium curam, in quolibet 
sacro munere ad mandatorum Dei observantiam promoven- 
dam , ad peccatorum detestationem excitandam , ad omni- 
genae virtutis actus efficaciter insinuandos. Quidquod nonne 
fere in proloquio est, ac fere in omnium asceticorum ore sa- 
cerdotem per Divini officii dignam recitationem sanctificari ? 
Ipsi mentalis, ipsi vocalis quotidianasuapsalmodiaoratioest. 

Revera, F. 0., qui fieri poterit ut sacerdos tot quotide di- 
vina eloquia pronunciet, tot Hagiographorum in Deum ela* 
tiones recolat,totidem eorum vocabulis variarum virtutum, et 
maxime in Deum amoris actus eliciat, tot sanctorum exempla, 
et merita celebret, tot inflammata in Deum corda quotidie 
miretur, quin paulatim, quin serius ocius cor eius in Deum 
inflammetur, et ardeat, quin pari virtutum et sanctitatis de- 
siderio flagret, quin evadat in virum perfectum? Ponite, Dile- 

ctissimi,Sacerdotem omnium virtutum exercitio conspicuum, 
sanctitate splendidum, ponitc Divino amore flagrantem, 
summo zelo, mira charitate, nullis parcens sive curis, sive 
laboribus in omnes ad eorum salutem praeclaros eos faciet 
effluere fontes. 

At non ne quotidiana haec nostra oratio paulo prolixior 
aequo, et aequo tantillum onerosior dici poterit? Eccur sal- 
tem Ecclesia non intra limites saltem commendatissimi con- 
silii consistere maluit, sed eam viris in sacris ordinibus con- 
stitutis de praecepto indixit ? 

Bona fide, universali experientia teste ea nemo vestrum, 
0. F., dixerit. Quotidianam, prout est psalmodiam nobis Ec- 
clesia de praecepto imposuit, atque id quidem a primis usque 
saeculis ; qua autem sapiens, et pia mater est onere ne tan- 
tillum quidem nimis gravi ministros suos, videlicet suos prae- 
dilectos filios gravare aut voluisset, aut potuisset. Nimis 
prolixa, vel onerosa dici nequit oratio, in qua nil superflui 
deprehendi potest, in qua nil prorsus, quod sibi proprio sa- 
lutari effectu careat. Nimis demum prolixa neque onerosior 
precandi ratio haberi debet, quae adeo notabilem adhuc diei 
partem sive ad cetera sacra munia, sive ad temporalianegotia, 
sive ad honestam recreationem liberam nobis dimittit. 

Quia vero etsi non nimium, at aliquantulum prolixa oratio 
Divinum Officium est, hac utique de causa iterum et prae- 
stantem, ac merito, et laudabiliter sacris viris iniunctam 
agnoscamus oportet. Illud alte tenendum orationis officium 
specialiori prorsus ratione prae laicis ex religiosi nostri 
status conditione nobis incumbere: orationis praeceptum 
certe omnes Christi fideles afficit, at vero laicis specialis sui 
status officium et obligatio non est, utique vero ecclesiasticae 
professionis et vera est, eaque gravissima obligatio. Publicam 
scilicet, atque solemnem quamdam orationis formam Doo 
tamquam cultus tum interioris, tum exterioris actum adhi- 
bendam esse in eius adorationem, ipsa recta ratio omnes 
edocet, uti in theologicis institutionibus evincitur : explicito 

autem positivo eius praecepto Deo laudis sacrificium homines 
immolare tenontur, eumlaudis sacrificio honorificare (*). Atqui 
sacrorum ministerium, Deo dante, V. F., nostrum est ; nos 
ad id a Deo constituti sumus, ut dona et sacrificia offeramus 
pro hominibu8: immerita prorsus, at excelsa, ac certe vene- 
ratione digna status nostri conditione, nostrum est Divini 
cultus actuum, sacrorumque rituum exercitium , hinc vhae 
nobis, nisi in iis, quae Dei sunt sedulo, et efficaciter ipsi fueri- 
mus. Gravissimi nostri muneris est non verbis tantum, sed et 
exemplo cum ceterorum Dei , et Ecclesiae mandatorum, 
tum illius nominatim, orate, ut non intretis in tentationcm, 
observantiam totis viribus promovero: qua ratione nisi 
per protractioris orationis opus , et constans, imo et visi- 
bile exercitium data opera, et ex professo tanto muneri 
Ecclesiae ministri satisfacient ? Quia propter nos homi- 
nes, et propter nostram salutem Christus Dominus venit, ct 
habitavit in nobis, erat pernoctans in oratione Dei, et orando 
intentum continuo eius discipuli deprehendebant : quia pro 
Christo se legatione fungi oportere noverant apostoli, plura 
dimiserunt in diaconos pia, ac religiosa ministeria, ut ipsi 
orationi veluti ex oracio instantes essent : qualiter pastorum 
primaevae Ecclesiae prolixius orandi consuetudini inter gra- 
vissima persecutionum pericula primi Christi fideles sedulo 
diu, noctuque participarent, novimus: utique Divinum Offi- 
cium, quia paulo prolixior oratio,in plures partcs dispertita, 
atque diei variis horis applicita illi adeo grandi, ac gravi 
nostro muneri obeundo proportionata, et apta invenitur, sa- 
pienter, opportune, ac merito nobis ab Ecclesia indictum 
fuisse nemo inficiari poterit. 

Quoties, Dilectissimi, contingero potest, ac revera contingit 
ut religiosi viri integros dies, etiam plures, vel maximam 
eorum partem coram laicis, cum ipsis, in eorura societate 
agant, v. gr., in itineratione suscepta, in honesta cum amicis, 

(») Psal. 49, v. 14 et S3. 

aut notis commessatione, in autumnali rusticatione penes fa- 
miliam honestam ? Si cernant laici Ecclesiae virum notabilem 
diei partem horis suis canonicis devote vacando sanctificare, 
si eum videant identidem a sociis, a profana conversatione 
in partcm secedere, ut dimisso hominum colloquio Deum al- 
loquatur, vix ac ne vix quidem tam praeclari sacerdotalis exer- 
citii salutares effectus aestimari, aut numerari possunt : Homo 
Dei, homo orationis appellatur, ipse in omniumienedictione 
est, oranium amorem atque reverentiam sibi comparat : ineo, 
atque in eius precibus suavissimam ceteri spem reponunt, 
quasi per eius merita, orationes et vota divina tum tempo- 
ralia, tum spiritualia beneficia sint consecuturi. Eu diurnao 
nostrae psalmodiae dignissimas laudes. 

Hlud autem fateamur, ac pace nostra Dil. ingenue fa- 
teamur, pro humana fragilitate, qua necesse est, et religiosa 
corda laborare, prae summa facilitate sibi in caussa propria 
nimium indulgendi haud satis efficaciter Divini Officii recita- 
tioni, eiusque praestantissimis effectibus reportandis mero 
consilio ut ut commendatissimo Ecclesia consuluisset : impo- 
tentiae moralis excusatione admissa vero ac proprie dicto 
praecepto fortiter, ac suaviter humana infirmitas roboranda 
erat. 

Quae cum ita sint omnia, eo ne lubenti, ac pio animo, quo 
aequissimum est, canonicas horas persolvimus? iisne tum 
internis, tum exterioribus dispositionibus, quae earum me- 
rito, et nostrae obligationi respondeant? iisne, quas decet 
orationis magistros, quibus Christi fideles ad orandum tanto 
zelo, ac totis viribus impellere nitimur? Ita quidem mira, ac 
prorsus docili voluntate Divini Officii muneri adhuc iuniores 
Ministri Domini sollicite satisfecimus : et si quis ad aurem 
nos vellicando dicere tunc nobis ausus esset, haec tuae pie- 
tatis alacritas non durabit, summo nos moerore afficiendo ad 
indignationem nos temeraria iniuria incitasset. At nonne for- 
sitan infelix vaticinium plus minusve infelicior exitus confir- 
niavit? Nonne pro ea humanae naturae infirmitate, qua ab 

assuetis iam nulla fit passio, pro ea conditione, qua proce- 
dente tempore cuncta in homine attenuantur, pristinus ille 
fervor, pristina illa pietas plus minusve deferbuerunt ? San- 
ctam illam, atque opportunissimam precem Apcri Dominc 
matutino quotidie praemittimus, atque etsi de praecepto non 
sit, nemo unus, qui ob reliquas etsi graves, et multiplices oc- 
cupationes, vel ex impatientia illam praetermittat ; in ea at- 
que per eain tum sinceram Divini Officii digne persolvendi 
voluntatem ostendimus, ad id opem Divinam imploramus. 
Deiis decentia petentium votis non deest, at nonne forsitan 
illud saepe contingit, ut iam amplius non sit in corde quod 
sit in ore ? Ad haec qualiter Divinum Officiuni sit persolven- . 
dum,breviter adhuc in mentem revocemus, ut perseyerantiao 
propositum eliciat, qui Deo dante, se hucusque laudabiliter ca- 
nonicas horas suo merito recitavisse comperiat : errata cor- 
rigat, ita dicam 0. Fr. sine mora, qui sibi nonnulla excidisse 
forte deprehendat. 

Attente primum, idest mente, intellectu, ad ea,quae ore 
pronunciantur applicito non tam docendo, quam admonendo 
omnes AA. autumant, quanto iure utrumque? Non cdocendo, 
ecquis enim nesciat attentione subtracta potioris hominis par- 
tis operationem excludi, atque elementum, utita dicam vitale 
humanis actibus, proindeque precibus ore prolatis subtrahi? 
Attamen admonent, ne quae agenda noscimus negligamus, ne 
id nobis funestissimum contingat video meliora, deteriora se- 
quor. Attentione subtracta mera vociferatio matcrialis meriti 
prorsus incapax erit persolutio Diviui Officii, nonnisi aes so- 
nans, vel cimbalum tinniens quotidiana psalmodia, nullo 
modo Deo acceptum sacrificium laudis, iinpar omnino prae- 
notatis salutaribus suis effectibus producendis. Qua insuper 
ratione attentione deficiente quauta in Diviiio Officio doctri- 
nae capita occurrunt, ac perleguntur psallentis, et lectoris 
mcntem instruere, atque illustrare potcrunt, quae praesens 
non est, neque audiens, sed profuga, et alibi vagans. Nihil 
est in voluntato, uihil in corde, aiunt, memineritis 0. F., Mo- 

mm Doctores, quod non fuerit in intellectu : eo per attentio- 
nis defectum absente, qua ratione Cor in Deam per oracula 
divina inflammabitur , atque inardescet? Totidem biblicae 
lectiones, atque sententiae, quae innumeros, eximios omnium 
virtutum actus constituerent in pretiosissimum quotidianum 
meritorum augmentum, deficiente animae, ita dicam, con- 
cursu, a qua elici, ac procedere actiones hominis debent, 
raera et inania virtutum simulacra evadent. Qua de causa 
nonnullis ingrata, atque molesta, tum onerosa adeo videtur 
psalmodia ? Ea potissimum ratione, quod nihil scilicet in ea 
eosdelectet aut recreet, aut alliciat. Unde vero haec fatuitas? 
Fode parietem ; eo quod ob defectum attentionis quae subli- 
mia, quae grandia, quae prorsus divina legunt, vel decantant 
neque percipiunt, neque advertunt, quae tamen paulisper at- 
tenta suaviter adeo mentem afficerent, ac delectarent. 

Verumtamen attentio, intellectusapplicationon sufficit. Di- 
ligenti ctiam attentione aut psalmos, aut orationes legimus, et 
iterato legimus, et orepronunciamus, nemo tamenidorationem 
fundere dixerit, neque reveraquis dicit, quoties id fieri contin- 
gat eo unico fine ut discantur, vel memoriae mandentur. Hinc 
insupor DEVOTE horas canonicas recitandas nemo dubitat, 
idest devotionis ergo, seu ex voluntate in Deum devota : hoc 
in suo esse orationem constituit, hoc in Deum, eiusque glo- 
riam, atque ad fines sibi proprios eam mirifice ordinat : Hoc 
proinde sive in intentione, sive ita dixerim in executione lo- 
cum habeat : in intentione quidem, quatenus Divini Officii 
persolvendi voluntate illud suscipiamus, in executione vero 
quatenus in id enitamur, ut ex humili in Deum corde, affectu 
et pietate procedant, quae in eius laudem et gloriam ore pro- 
nunciaverimus... 

Hoc est quod sollicite omnino, variisque loquendi modis, 
at unanimiter alte adeo commendatura novimus ab Ecclesiae 
patribus, morumque Doctoribus quoad Divinum Officium, 
illud scilicet ipsissimum , quod et ipsi patres , et fere ad 
omnem paginam implicite , vel explicite sacrae litterae ad 

dignas, et acceptabilcs orationes Deo fundendas innuunt 
Quare ne illud sane dolendum nobis contingat ut dum labiis 
Deum honoremus, cor nostrum ab eo longe sit, « hoc versetur 
incorde, aiebat S. Cassianus, quod profertur inore...psalmo- 
rum affectus in nobis recipiamus ita incipientes decantare, 
ut eos non tamquam a prophetis compositos, sed veluti a 
nobis editos, quasi orationem propriam profunda cordis com- 
punctione depromamus... quum immolatur hostia laudis iun- 
gatur sensus verbis, affectus scnsui, exultatio affectui, gra- 
vitas exultationi. D. Augustinus vero, si psalmus gemit, ge- 
mcre iuculcat, si oret, orare, si gratuletur, gratulari, si spe- 
rct, sperare, timere, si timeat. » Absit tamen, V. F. ne vos in 
scrupulos, vel anxietatcs coniiciam, hinc ne dimittatis rogo, 
tum attentionem, tura devotionem virtualem, uti D. Thomas, 
et cum eo scholastici docent, omnino sufficere, animi invo- 
luntarias evagationes, etiam diuturnas utpote excusabiles 
orationis merito nil detrahere , verbo aliud esse, uti loque- 
batur D. Bernardus etsi alia de re verba faciens, culpare ne- 
gligentiam, aliud negare efficaciam : quae omnia, ni fallor, 
indicare voluit Mediolanus Antistes suis illis superius ad- 
ductis verbis, quantum Deus dederit Divinum officium dc- 
votc et studiose pcrsolvatur. 

Reverenter practerea idost exterioribus reverentiae in- 
diciis, et actibus quotidianam psalmodiam perficiendam fore 
a Doctoribus admonemur; hanc alii devotionem externam 
appellant, quam in negativam et positivam distingui posse 
censuerim, illam collocando in absoluta, ac sedula abstincn- 
tia ab iis omnibus loqucndi modis, et corporis actibus, et in- 
decoro habitu, qui cum Divini Ofticii dignitate et sanctitate 
pugnent, positivam vero in ea oris, et corporis compositione, 
quae orationi congruat. At haec per se patent, atque ne unus 
quidem, qui de necessitate exterioris devotionis in Officio 
Divino recitando dubitet, eccur tamen penes auctores de reve- 
rentia specialis admonitio ? D. F. non sine gravi speciali ra- 
tione : eo quod admodum facilc sit paulatim procedente tem- 

pore nobis indulgendo in hoc plus, minusve peccare, et defi- 
ciente reverentia tum attentio, tum devotio et ipsae fkcile de- 
ficiaut : eo quod reverentiae sive negativae, sive positivae de- 
fectus dum canonicae horae persolvuntur graviora scandala, 
et mala creant praeipsis attentionis, et devotionis defectibus. 
Siquidem non modo in publica et solemni psalmodia, quae 
fit in choro, sed et in privata vix, ac ne vix quidem fieri po- 
test ut conspectum, et intuitus laicorum evadere possimus , 
parentum, familiariura, amicorum, famulorum vel paucorum, 
vel plurium praesentiam declinare omnino non possumus. 
Ne illud, Fratres, Christi Domini, hac in re adeo opportunum 
dimittamus trabcm in oculo tno non considerans festucam in 
alterius ocuh vides: Si viderint laici haec vel illa, maxime si 
alicuius momenti habita ratione intuentium, irreverentiae, 
seu indevotionis exterioris signa, quae non immerito ipsius 
etiam interioris devotionis defectui facile assignabunt, animo 
concident, vhae nobis, gravo scandalum non effugient, in fide 
sua haud leves patientur tentationes, spe concident, ab ora- 

tionis affectu, et exercitio se retrahi sentfent Nescio, quae 

mala non sint pertimescenda quoties aut iocose , aut irreve- 
renter, et quasi per comtemtum de suo Divino Officio vir Ec- 
clesiae loquitur, aut illud visibiliter evagate prorsus, corpore 
incomposito, vel nimia celeritate, quae certe et ipsa irreve- 
rentiae rationem habet , persolvere non erubescit. Sed haec 
attigisse sufficiat. . 

Ut reverentiae in Divino Officio satius Ecclesia consuleret 
plura prorsus opportuna constituit circa ordinem, circa tem- 
pus, quoad locum, et modum singulas horas, ac diversas, et 
singulas earum partes, speciatim in solemni psalmodia ser- 
vanda, quae rituum nomine designantur, quaeque liturgici pro 
opportunitate commendant, quum Divinum Officium RiTE 
persolvendum admonent. 

Quatenus, quibus in adiunctis, quousque in eorum rituum 
observantia praesertim in psalmodia privata Ecclesia be- 
nigne indulgeat, Ven. F. apprime novimus. Nimio semoto 

rigore, at qua nos decet optima lide, salutaribus Eccle- 
siae uiandatis, ac praescriptionibus, quantuni nobis per vitae, 
et curarum adiuncta liceat obsequentes, ac dociles sedulo, ac 
sollicite nos haud pigeat exhibere : DlGNE (quasi hoc uno vo- 
cabulo omnia, et singula ad id necessaria complectendo) Di- 
vinum Officiumpersolvisse nobislicebit in Domino tranquille 
confidere, atque laetari. 

DlGNE Venerabiles Fratres, Digne quantum per vires li- 
ceat, quantum Dei, eiusquc Ecclesiae causa ferat, quantum 
ad eorum gloriam, atque prosperitatem hominumque salutem 
praesentia ferant rerum, ac temporum adiuncta Divinae 
psalmodiae nobilissimum munus exequamur. Digne, atque in 
dies Dignius cum Angelis, et Arcliangelis, cum inclyta eorum 
Regina Augustissima Dei Matre ac virgine Sine Labe con- 
cepta, cum Sanctis, omnique militia caelestis exercitus quasi 
ante thronum Divinae Maiestatis admissi Divinas Domino 
Laudes persolvamus in terris expectantes beatam spem, et ad- 
ventum Domini, quo ei Sanctus, Sanctus, Sanctus, et hosanna 
cum eo beatissimi decantemus in coelis ; coelum, et terra 
transibunt, vota, ac desideria nostra non peribunt. Illud enim 
nobis praestabit, Dilectissimi, Dominus noster Iesus Chri- 
stus, cui est, atque sit honor, et gloria in saecula saeculorum. 
Amen. 

In Domino valete. • 
Taurini, die XXIII decembris 1864. 

